|  |  |
| --- | --- |
| Ügyiratszám: /2017  Telefonszám: 37/563-430  Ügyintéző: | **Tárgy**: Markaz Község településrendezési eszközeinek elírás javítása céljából történő végső szakmai vélemény kérése a 314/2012. (XI.8.) sz. Korm. rendelet 32.§ (6a) b) pontja szerint |

**Heves Megyei Kormányhivatal – Állami Főépítész**

**Eger**

Pf.:216

3301

## Tisztelt Állami Főépítész Úr!

Értesítem, hogy a Markaz Község képviselő-testülete egy korábbi módosítás során piactér kialakításához jelölt ki területet, mely beruházás megvalósításához a helyi építési szabályzat módosítása vált szükségessé. A HÉSZ 33.§-a tartalmazza a kisajátításra kijelölt, elővásárlási joggal érintett területeket, melyek közül a módosítás során aktualizálásra kerül a fejlesztési szándékkal érintett terület, valamint hatályon kívül helyeződnek azok a helyrajzi számok, melyek időközben már az önkormányzat tulajdonába kerültek.

E beruházással összefüggésben a Kőszeghy Építészet Bt. elkészítette Markaz Község településrendezési eszközeinek – állami főépítészi eljárásban történő – módosításához kapcsolódó dokumentációját.

A fent említett dokumentáció a megküldött elektronikus és papír alapú anyagon kívül az alábbi hivatkozásról is letölthető:

[***http://www.t4terv.hu/tervek/markaz2017zaro/***](http://www.t4terv.hu/tervek/markaz2017zaro/)

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló **314/2012. (XI. 8.) korm. rendelet** (továbbiakban: Rendelet) **32. § (6a)** bekezdés a),b) c), és 42/A § (2) bekezdésben foglaltaknak megfelelően mellékelten megküldöm Markaz Község településrendezési tervének helyi építési szabályzatárra vonatkozó módosítási dokumentációját, valamint a Markaz Községi Önkormányzatának a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 6/2017. (III. 29.) sz. határozatban rögzítettek szerint lefolytatott egyeztetésről készült feljegyzést.

Kérem véleményét a Rendeletben meghatározottak szerint 15 napon belül adja meg.

Markaz, 2017. június

Tisztelettel:

Potoczki László

polgármester